Prof Martie Lubbe: Skool vir Farmasie
Sy is in 2011 bevorder tot die eerste Professor in die vakgroep Farmasiepraktyk aan die Noordwes-Universiteit. Sy tree vanaf 2004 tot 2009 op as Vakhoof van die Vakgroep Farmasiepraktyk. Sy was vanaf 2001 verantwoordelik vir die koördinering van navorsingsaktiwiteite in die Vakgroepe Farmasiepraktyk en Kliniese Farmasie. Onder haar leiding het hierdie navorsingsgroep in 2008 nis-area-status van die Noordwes-Universiteit gekry. Sy is tans die leier van die nis-area Medisyneverbruik in Suid-Afrika (MUSA), in die Fakulteit Gesondheidswetenskappe.
Martie is outeur/mede-outeur van 29 artikels in geakkrediteerde joernale, outeur van ‘n boek en een hoofstuk in ‘n boek, asook 9 artikels in plaaslike joernale. As wetenskaplike lewer sy voordragte by 59 internasionale en 99 nasionale kongresse. Sy is ook verskeie kere uitgenooi om voordragte te lewer by die Praktykkomitee-vergaderings van die Suid-Afrikaanse Aptekersraad (SAAR) met betrekking tot die implementering van farmaseutiese sorg. Sy tree op as leier/medeleier van 55 MPharm-projekte en tree ook op as promotor/medepromotor van ses PhD-studies. Gedurende haar navorsingsloopbaan ontvang sy navorsingsfondse van NNS (WiR, THRIP), MNR, sowel as van verskeie private instellings. Martie tree op as referent van die NNS, MNR en verskeie nasionale en internasionale vaktydskrifte en konferensie-opsommings.
Martie was ook lid van die Navorsings- en Ontwikkelingstaakspan van die SAAR wat verantwoordelik was vir die ontwikkeling van die professionele fooi van aptekers in Suid-Afrika. Sy is verskeie kere (2007, 2009, 2010 en 2011) deur die SAAR aangestel as lid van die evalueringspaneel van die voorgraadse opleidingsprogramme van Farmasieskole (TUT, Universiteit van Limpopo (Medunsa- en Turfloopkampus) en UKZN). Sy dien ook as inspekteur van die SAAR in die Noordwes-Provinsie.
(018) 299 2288
(018) 087 231 4105